**STRAIPSNIO PAVADINIMAS**

**Vardas** **PAVARDĖ***, mokslo ir mokymo institucija, padalinys, el. paštas:* *vardas.pavarde@vdu.lt*

**Vardenis PAVARDENIS***, mokslo ir mokymo institucija, padalinys, el. paštas:* *vardenis.pavardenis@vdu.lt*

**Santrauka**

Viena pastraipa, reprezentuojanti darbo turinį, apie 150-200 žodžių, kurioje aprašomas nagrinėjamas klausimas, darbe taikyti pagrindiniai tyrimų metodai, apibendrinti tyrimų rezultatai, jų interpretacija, išvados.

**Reikšminiai žodžiai**: 3-10 su straipsniu susijusių raktinių žodžių.

**Įvadas**

Straipsnis turi būti parengtas Microsoft **Word** teksto redaktoriumi **Times New Roman 10 dydžio šriftu,** A4formatu (210 x 297 mm), atstumas tarp eilučių – 1 (eilėtarpis), teksto lygiuotė – abipusė. Paraščių plotis: viršuje – 2,0 cm, apačioje – 2,0 cm, kairėje – 2,5 cm, dešinėje – 1,5 cm. Pirmoji kiekvienos struktūrinės rašto dalies pastraipa pradedama rašyti nuo puslapio kairiojo krašto atitraukiant 1 cm. Straipsnio apimtis ~4-6 pilni A4 formato puslapiai. Straipsnis gali būti parengtas lietuvių ar britiškąja anglų kalba. Parengto straipsnio elektroninę versiją (Pavardė\_Vardas.docx) prašome atsiųsti iki 2025 m. kovo 14 d. Visi straipsnio bendraautoriai turi būti nurodyti autoriaus garantijos formoje. Įvadas turi sudaryti 250-350 žodžių.

Įvade reikėtų trumpai pristatyti situaciją nagrinėjamoje tyrimų srityje, darbo aktualumą ir naujumą. Įvadas turėtų būti suprantamas ir kitų sričių mokslininkams. Įvade turi būti nurodytas tyrimo tikslas ir uždaviniai.

**Tyrimo tikslas** – nustatyti ... tendencijas/įtaką tiriamam objektui ar pan.

Iškeltam tikslui pasiekti sprendžiami šie **uždaviniai**:

1. Įvertinti tarpusavio sąveiką tarp ...;
2. Įvertinti įtaką ... aplinkos sąlygų kontekste.

**Tyrimų objektas ir metodai**

Tyrimų objektas ir metodai turi būti aprašyti išsamiai, kad kiti tyrėjai galėtų pakartoti panašius tyrimus ir palyginti gautus rezultatus. Gerai žinomi metodai gali būti aprašomi trumpai tinkamai juos cituojant. Visi matavimo vienetai, jų pavadinimai, simboliai ir rašymo tvarka turi atitikti tarptautinės mato vienetų sistemos (SI) reikalavimus. Kursyvu (*Italic*) rašomi lotyniški augalų rūšių ir genčių, gyvūnų, vabzdžių, mikroorganizmų pavadinimai, pavyzdžiui, paprastoji eglė (*Picea abies* (L.) H. Karst.).

**Tyrimų rezultatai ir jų aptarimas**

Tyrimų rezultatų skyrius gali būti pristatomas pagal darbe iškeltus tyrimo uždavinius. Tyrimo rezultatai turėtų būti statistiškai patikimi - pagrindžiami hipotezių tikrinimo statistiniais analizės metodais.

Tekste naudojamos nuorodos turi būti įtrauktos į literatūros sąrašą, kiekvienas literatūros sąraše pateiktas šaltinis turi būti paminėtas tekste. Literatūros sąrašas pateikiamas abėcėlės tvarka pagal cituojamų autorių pavardes (jei autoriai nenurodomi, pagal antraštes). Pirmiausiai sąraše pateikiami įrašai lotynišku šriftu (lietuvių, anglų ir kt.
kalbomis), o po to kitomis kalbomis. Šaltiniai parašyti kiriliškais rašmenimis turi būti transliteruojami į lotyniškos abėcėlės rašmenis. Interneto šaltiniai turi būti interaktyvūs. Tekste nurodant naudotą šaltinį ir literatūros sąraše sudarant šaltinio aprašus, pirmiausia rašoma šaltinio autoriaus pavardė (jeigu nėra autoriaus, rašomi šaltinio keli žodžiai, identifikuojantys nuorodą) ir šaltinio leidimo ar atnaujinimo metai. Pateikiant informaciją iš šaltinių (perfrazuojant arba cituojant), autorius ir leidimo metai rašomi skliausteliuose, pavyzdžiui, (Gaudiešienė, 2019). Jeigu autorius minimas tekste (rašant vardo raidę ir autoriaus pavardę), po jo pavardės skliausteliuose reikia nurodyti tik metus, pavyzdžiui, S. Gaudiešienė (2019) teigė, kad … . Toje pačioje pastraipoje minint tą patį autorių ir jo šaltinį antrą kartą, nurodomas tik autorius nenurodant metų. Jei to paties autoriaus skirtingos publikacijos išleistos tais pačiais metais, jos atskiriamos rašant mažąsias raides (a, b, c) šalia publikacijos. Kai minimas dviejų autorių šaltinis, nurodomos abiejų autorių pavardės, pavyzdžiui, (Stonkus, Viršila, 2005). Kai yra daugiau nei du autoriai, tekste nurodoma tik pirmojo pavardė ir priduriama „ir kt.“, pavyzdžiui, (Mikulkaitė ir kt., 2017) arba „R. Mikulkaitė ir kt. (2017) gavo panašius tyrimų rezultatus ...“ . Jei šaltinis parašytas daugiau nei dviejų autorių ne lietuvių kalba, tai nurodoma tik pirmojo autoriaus pavardė ir priduriama „et al.“, pavyzdžiui, (Bell et al., 2014), o tekste rašoma „G. Bell ir kt. (2014) nustatė...“ . Tačiau ši nuoroda niekada neturėtų būti naudojama literatūros sąraše, kuriame turi būti minimi visi publikacijos autoriai. Jei šaltinio autorius yra kolektyvas, organizacija ar šaltinis neturi autoriaus, pateikiant nuorodą minimas tik organizacijos ar šaltinio pavadinimas ir metai, pavyzdžiui, (Lietuvos standartizacijos departamentas, 2013). Pateikiant nuorodą į skirtingus šaltinius, autorių pavardės ir metai atskiriami kabliataškiu, pavyzdžiui, „Šią temą analizavo keletas mokslininkų (Barkauskas, 2009; Baršauskienė, 2012)“. Pateikiami autoriai iš eilės pirmiausiai atsižvelgiant į metus, esant tų pačių metų šaltiniams – pateikiami abėcėlės tvarka, pavyzdžiui, (Bell, 2009; Šertvytis, 2018; Šliūbas ir kt., 2018).

Šio dokumento literatūros sąraše šių literatūros šaltinių rūšių pateikimo pavyzdžiai: mokslinių straipsnių pateikimo pavyzdžiai (Abalikštienė, 2009; Aharony, Swary, 1980; Burbulis ir kt., 2019; Baležentienė et al., 2021); knygų pateikimo pavyzdys (Biosferos apsauga ..., 1994); mokslinių ataskaitų, disertacijų pateikimo pavyzdys (Gargasas, Ramanauskas, 2003); internetinių šaltinių pateikimo pavyzdžiai (Šarauskis, 2017; Lietuvos nacionalinė ..., 2004).

Pasinaudojus generatyvinio dirbtinio intelekto (GDI) įrankiu straipsnio įvadinėje dalyje arba tekste privaloma po GDI sugeneruoto atsakymo nurodyti koks įrankis ir kuriais metais buvo naudotas (OpenAI, 2024). Panaudoto įrankio detali informacija turi būti pateikta literatūros sąraše, nurodant GDI įrankio kūrėją/įmonę (DI įrankio versijos metus), DI įrankio pavadinimą (versijos numeris arba data) [programos/įrankio pobūdžio apibūdinimą], internetinę nuorodą, pateiktos užklausos formuluotę bei datą. Pavyzdys pateiktas literatūros sąraše.

Tekste turi būti nuorodos į paveikslus, lenteles. Straipsnyje pateikiant lenteles, paveikslus ir formules iš kitų šaltinių, pavadinimų pabaigoje taip pat būtina rašyti nuorodas į šaltinius (1 pav.).

**1 pav.** Paveikslo pavadinimas

Šaltinis: sudaryta pagal A. Baaa (2001)

***Fig. 1.*** *The title of figure*

*Source: according to A. Baaa (2001)*

Paveikslai ir tekstas juose turi būti aiškiai įskaitomi. Visi lentelių ir paveikslų pavadinimai rašomi lietuvių ir anglų kalba, teksto lygiuotė – kairinė. Lentelių ir paveikslų antraštės rašomos lietuvių ir anglų kalba 9 dydžio šriftu, ir kt. užrašai (šaltiniai, pastabos ir pan.) rašomi lietuvių ir anglų kalba, 8 dydžio šriftu. Tekstas anglų kalba rašomas *kursyvu* (*Italic*). Lentelės ir paveikslai nuo teksto atskiriami 1 eilėtarpiu. Lentelės įterpiamos tekste žemiau pastraipos, kurioje pirmą kartą pateikta nuoroda į aptariamą lentelę (1 lentelė).

**1 lentelė.** Pavadinimas

***Table 1.*** *Title of the table*

|  |  |  |  |
| --- | --- | --- | --- |
| Metai*Years* | Tekstas*Text* | Tekstas*Text* | Tekstas*Text* |
| 2012 | Tekstas*Text* | Tekstas*Text* | Tekstas*Text* |
| 2014 | Tekstas*Text* | Tekstas*Text* | Tekstas*Text* |

**Išvados**

1. Išvados turi atsakyti, kokiu mastu išspręsti iškelti uždaviniai ir pasiektas užsibrėžtas tikslas.

2. Išvados turi remtis tyrimų rezultatais, o ne pakartoti juos. Išvados turi būti bendresnio pobūdžio negu rezultatų santrauka ir atspindėti nustatytus dėsningumus arba mokslinius faktus.

**Literatūra**

1. Abalikštienė E. (2009). Analysis of Free State Land in Kaunas County*. Proceedings of  Conference Rural Development* 2009, *4*, 95–98.
2. Aharony J., Swary I. (1980). Quarterly Dividend and Earnings Announcements and Stockholders’ Returns: An Empirical Analysis. *Finansų žurnalas*, *35*, 1-12.
3. Baležentienė L., Marozas V., Mikša O. (2021). Comparison of the carbon and water fluxes of some aggressive invasive species in Baltic grassland and shrub habitats. *Atmosphere*, 12(8), 1-12. <https://doi.org/10.3390/atmos12080969>.
4. Biosferos apsauga šiluminėje energetikoje. (1994). Kaunas: Technologija, 172 p.
5. Burbulis N., Jankauskienė Z., Blinstrubienė A. (2019). Sėjos ir tręšimo normų poveikis sėjamosios kanapės (*Cannabis sativa* L.) produktyvumui. *Žemės ūkio mokslai,* 26(2), 72–82.
6. Gargasas A., Ramanauskas J. (2003). Ūkių restruktūrizavimo galimybių panaudojant SAPARD paramą tyrimai. Lietuvos žemės ūkio universiteto Ekonomikos ir vadybos fakulteto tyrimo ataskaita.
7. Lietuvos nacionalinė vertybinių popierių birža. 2004 m. Viešo akcijų pardavimo pradžia. Prieiga per internetą: <http://www.nse.lt/nvpb/index_en.php?page=BPzyn&unq=3530> (žiūrėta 2014-12-10)
8. OpenAI. (2023). *ChatGPT* (3.5 versija) [Didysis kalbos modelis]. Prieiga per internetą: <https://chat.openai.com/chat>. Užklausa: „Koks yra trečiasis darnaus vystymosi tikslas?“ (žiūrėta 2024-01-10)
9. Šarauskis E. (2017). Žemės dirbimas: energinis, aplinkosauginis ir ekonominis vertinimas. Mano ūkis. Prieiga per internetą: <https://www.manoukis.lt/mano-ukis-zurnalas/2017/02/zemes-dirbimas-energinis-aplinkosauginis-ir-ekonominis-vertinimas/> (žiūrėta 2019-01-10).

**Article title in English**

**Abstract**

One paragraph, representing the content of the article, up to 200 words, which describes the raised issue, applied research methods, summarize the research results, their interpretation, conclusions.

**Keywords:** 3-10 keywords related to article.